สวัสดีค่ะ คือหนูรู้สึกเจ็บบริเวณเต้านมด้านขวาค่ะ พอกดลงไปแล้วรู้สึกว่ามีก้อนอยู่แล้วก็เจ็บด้วยค่ะ อยากทราบว่ามันคืออะไรเหรอคะ แล้วสามารถรักษาด้วยวิธีการไหนได้บ้างคะ ขอบค่ะ
สวัสดีครับโดยมาก ก้อนที่อยู่ในเต้านมส่วนใหญ่จะเป็นถุงน้ำ หรือ ซีสต์ ที่เกิดขึ้นเพราะฮอร์โมนเพศหญิงอยู่แล้วครับ ซึ่งโดยทั่วไป หากฮอร์โมนต่ำลงตามรอบเดือน ก้อนเหล่านั้นมักจะค่อยๆเล็กลงไปเอง โดยไม่ต้องทำอะไรครับอย่างไรก็ดี หากคลำได้ก้อนแล้วรู้สึกเจ็บด้วย ก็ขอแนะนำให้พบแพทย์เพื่อตรวจก้อนดูอีกครั้ง (เช่น ด้วยวิธีอัลตร้าซาวด์เต้านม) เพื่อดูลักษณะของก้อนว่าเป็นเนื้อดีหรือไม่ จากนั้น แพทย์จึงจะให้ความแนะนำต่อไปได้ครับ